
TISZTELT PARTNERÜNK!


A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) számú kormányrendelet 29/A. § alapján tisztelettel tájékoztatom, hogy Patapoklosi Község Önkormányzatának Képviselő-testülete 26/2017. (VIII.7.) Kt. határozatában döntött a településképi arculati kézikönyv és a településképi rendelet elkészíttetéséről.

[bookmark: _GoBack]Patapoklosi Község Önkormányzatának Képviselő-testülete felhatalmazása és Patapoklosi Község partnerségi rendjét meghatározó 11/2017. (VIII.9.) sz. önkormányzati rendelet alapján tájékoztatom, hogy Patapoklosi Község Önkormányzatának Képviselő-testülete a Hübner Mátyás egyéni vállalkozót bízta meg a településrendezési eszköz kidolgozásával, így Hübner Mátyás tervező és Berkecz Balázs önkormányzati főépítész irányításával megkezdődött a településképi arculati kézikönyv és a településképi rendelet kidolgozása. 

Tisztelettel kérem, hogy a készülő településképi arculati kézikönyvvel és településképi rendelettel kapcsolatosan megfogalmazott előzetes véleményével segítse községünk településképi rendeletének megalkotását és levelem kézhezvételétől számított 21 napon belül szíveskedjen véleményét megküldeni postai vagy elektornikus úton (amennyiben postai úton juttatja el megtisztelő véleményét, akkor a  7922 Somogyapáti, Fő utca 81. címre szíveskedjen küldeni, elektronikus levelét pedig a sapati.aljegyzo@gmail.com e-mail címre várom).

Egyúttal arról is tájékoztatom, hogy a témában Patapoklosi Község Önkormányzata LAKOSSÁGI FÓRUMot tart, melynek helyszíne és időpontja a következő:
Faluház (7923 Patapoklosi, Rákóczi utca 50.)
2017 október 12. csütörtök, 17 óra

Tájékoztatom, hogy a véleményezési szakaszában azon partnerek vehetnek részt és kapnak tájékoztatást, akik az előzetes véleményezési szakaszban határidőre nyilatkoztak, további részvételi szándékukat jelezték, véleményüket megfelelő indoklással vagy jogszabályi hivatkozással alátámasztották.

Az előzetes tájékoztatási szakasz során beérkezett véleményeket, javaslatokat a önkormányztai főépítész rendszerezi, véleményezi, továbbá a megbízott településtervezőnek átadja.

Patapoklosi, 2017. október 2.


Tisztelettel: 

Károlyiné Vári Szilvia
        polgármester 		

